
ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Ανάθεση στατιστικών εργασιών στα πλαίσια της υλο¬ 
ποίησης του ειδικού Προγράμματος «Περιφερεια¬ 
κά Στατιστικά Συστήματα» που εντάσσεται στο Επι¬ 
χειρησιακό Πρόγραμμα Εκσυγχρονισμού της Δη¬ 
μόσιας Διοίκησης με την επωνυμία «ΚΛΕΙΣΘΕΝΗΣ». 1 
Τροποποίηση Κανονισμού Οργανωτικής Διάρθρωσης 
και λειτουργίας των υπηρεσιών του Οργανισμού 

«Ελληνικών Γ εωργικών Ασφαλίσεων (ΕΛ.Γ.Α.). 2 

Ορισμός συντελεστή Μ, ο οποίος χρησιμοποιείται για την 

εφαρμογή ορισμένων διατάξεωντου Π.Δ. 437/81. 3 

Τροποποίηση της ΔΥ1α/21047/31.12.1997 Ο.Ε. (ΦΕΚ 
13/21.1.1998 τ. Β') απόφασης περί συγκρότησης 
Συμβουλίου Κρίσης και Επιλογής Ιατρικού και Οδο¬ 
ντιατρικού Προσωπικού Νοσηλευτικών Ιδρυμάτων 


(Σ.Κ.Ε,Ι.Ο.Π.Ν.Ι.) της Περιφέρειας Νοτίου Αιγαίου 
για τις ειδικότητες της Αγγειοχειρουργικής, 

.... Μ Εθ και Οδοντιατρικής. 4 

Σύσταση αμιγούς δημοτικής επιχείρησης με την επω¬ 
νυμία «Αναπτυξιακή Επιχείρηση Ταύρου» στον Δή¬ 
μο Ταύρου Νομού Αττικής. 5 

Χορήγηση άδειας ασκήσεως επαγγέλματος Κοινωνικού 
Λειτουργού στην ΒΑΛΤΑ Αθανασία του Αποστόλου. 6 
Τροποποίηση της ΦΓ10/18314/8.11.1999 απόφασης 

του Προέδρου του Ελεγκτικού Συνεδρίου. 7 

Επέκταση της τοπικής αρμοδιότητας του Τμήματος 
Τροχαίας Βέροιας της Αστυνομικής Διεύθυνσης 
Ημαθίας. 8 


ΑΠΟΦΑΣΕΙ Σ 

Αριθ. 1697/Γ-71 (1) 


Ανάθεση στατιστικών εργασιών στα πλαίσια της υλοποίη¬ 
σης του ειδικού Προγράμματος «Περιφερειακά Στατι¬ 
στικά Συστήματα» που εντάσσεται στο Επιχειρησιακό 
Πρόγραμμα Εκσυγχρονισμού της Δημόσιας Διοίκη¬ 
σης με την επωνυμία «ΚΛΕΙΣΘΕΝΗΣ». 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 
ΚΑΙ Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. του Ν.Δ. 3627/56 «Περί οργανώσεως της ΕΣΥΕ» και 


των Π.Δ. 1143/80 «Περί οργανισμού της ΕΣΥΕ» και 532/91 
«Περί οργανισμού της Γ.Γ. ΕΣΥΕ» 

β.του Ν. 1558/85 «Περί Κυβερνήσεως και Κυβερνητικών 
Οργάνων» του άρθρου 27 του Ν. 2081/92 και του άρθρου 
1 του Ν. 2469/1997 

γ. του άρθρου 9 του Ν. 2392/96 «Πρόσβαση της Γ ενικής 
Γραμματείας Εθνικής Στατιστικής Υπηρεσίας της Ελλά¬ 
δος (Γ.Γ. ΕΣΥΕ) σε διοικητικές πηγές και διοικητικά αρ¬ 
χεία, Επιτροπή Στατιστικού απορρήτου, ρύθμιση θεμά¬ 
των διενέργειας απογραφών και στατιστικών εργασιών, 
καθώς και θεμάτων της Γ.Γ. ΕΣΥΕ. 

δ. του άρθρου 22 του Ν. 2363/95 «Περί Δημοσίου Λογι¬ 
στικού Ελέγχου των δαπανών του Κράτους και άλλες δια¬ 
τάξεις». 

ε. την απόφαση αριθ. 1107147/1239/006Α74.10.96 του 
Υπουργού Οικονομικών με θέμα: «Ανάθεση αρμοδιοτή¬ 
των του Υπουργού Οικονομικών στους Υφυπουργούς Οι¬ 
κονομικών». 

2. Το Συμβόλαιο, το οποίο έχει συναφθεί μεταξύ της Γ.Γ. 
ΕΣΥΕ και του Στατιστικού Γ ραφείου των Ευρωπαϊκών Κοι¬ 
νοτήτων (ΕΙΙΒ08ΤΑΤ), με αριθμό 9231001, συνολικού 
ύψους 10.400 ΕΕΙΒΟ (3.432.000 δρχ. περίπου), το οποίο 
αναφέρεται στη διενέργεια εργασιών στα πλαίσια της 
υλοποίησης του ειδικού Προγράμματος «Περιφερειακά 
Στατιστικά Συστήματα», που εντάσσεται στο Επιχειρησια¬ 
κό Πρόγραμμα Εκσυγχρονισμού της Δημόσιας Διοίκησης 
με την επωνυμία «ΚΛΕΙΣΘΕΝΗΣ». 

3. Το γεγονός ότι από τις διατάξεις αυτής της απόφα¬ 
σης προκαλείται δαπάνη 3.432.000 δρχ. περίπου, σε βά¬ 
ρος του τακτικού προϋπολογισμού της Γ.Γ. ΕΣΥΕ (ειδ. φο¬ 
ρέας 13-610 και ΚΑΕ 5354) για το οικονομικό έτος 1999. 

Η ανωτέρω δαπάνη θα καλυφθεί εξ ολοκλήρου από εμ¬ 
βάσματα της Ε.Ε., τα οποία θα σταλούν στο λογαριασμό 
της Γ.Γ.ΕΣΥΕ στην Τράπεζα της Ελλάδος, σύμφωνα με 
την κοινή απόφαση των Υπουργών Συντονισμού και Οικο¬ 
νομικών 9611/3860/3.4.80 με θέμα: «Εμφάνιση δοσολη¬ 
ψιών του Ελληνικού Δημοσίου μετά των Ευρωπαϊκών Κοι¬ 
νοτήτων» και μέσω του Υπολόγου Συμψηφισμού θα εγ- 
γραφούν στον Προϋπολογισμό της Γ.Γ. ΕΣΥΕ (ειδ. 
φορέας 13 - 610 και ΚΑΕ 5354), αποφασίζουμε: 

1. Αναθέτουμε στη Γ.Γ. ΕΣΥΕ τη διενέργεια των εργα¬ 
σιών στα πλαίσια της υλοποίησης του ειδικού Προγράμ¬ 
ματος «Περιφερειακά Στατιστικά Συστήματα», εντός των 
ετών 1999-2000. 

2. Η κύρια εργασία του Προγράμματος, η οποία απορ- 

ρέει από το συμβόλαιο, το οποίο μνημονεύεται στο εδά¬ 
φιο 2 του σκεπτικού της απόφασης, είναι η σύνταξη του 
προγράμματος των στατιστικών εργασιών του έτους 
1999, των εντασσομένων στο πρόγραμμα «ΚΛΕΙΣΘΕ¬ 
ΝΗΣ» και η κατάρτιση εκθέσεων παρακολούθησης της 
υλοποίησήςτου κατά το Ιοεξάμηνοτου 1999 και καθ’όλο 
το έτος 1999. 

Ειδικότερα: 

η σύνταξη του αναλυτικού προγράμματος εργασιών 
1999 

η κατάρτιση συνοπτικών εκθέσεων πορείας του προ¬ 
γράμματος για το Ιο εξάμηνο του 1999 και ολόκληρο το 
έτος 1999 

η κατάρτιση αναλυτικών εκθέσεων προόδου εργασιών 
για κάθε στατιστική εφαρμογή για το Ιο εξάμηνο του 
1999 και ολόκληρο το έτος 1999 και 

η κατάρτιση της τελικής έκθεσης. 

Οι ανωτέρω εκθέσεις θα συνταχθούν στην Αγγλική 
γλώσσα. 

3. Σκοπός των εργασιών αυτών είναι η παρακολούθηση 
της υλοποίησης του εν λόγω Προγράμματος. 

4. Οι ανωτέρω εργασίες θα ολοκλήρωθούν έως την 15η 
Μαρτίου 2000 και θα πραγματοποιηθούν από ειδικό 
εμπειρογνώμονα, ο ορισμός του οποίου θα γίνει με από¬ 
φαση του Γενικού Γραμματέα της ΕΣΥΕ και η αμοιβή του 
θα καθορισθεί με νεότερη απόφασή μας. 

5. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 2000 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ Ν. ΧΡΙΣΤΟΥΔΟΥΛΑΚΗΣ 

□ 

Αριθ. 63896 (2) 

Τροποποίηση Κανονισμού Οργανωτικής Διάρθρωσης και 
λειτουργίας των υπηρεσιών του «Οργανισμού Ελληνι¬ 
κών Γ εωργικών Ασφαλίσεων (ΕΛ.Γ.Α.)». 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΚΑΙ Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα» όπως αυτές προστέθηκαν με το άρθρο 
27 Ν. 2081/92 (ΦΕΚ 154/Α792) και αντικαταστάθηκαν με 
τη διάταξη του άρθρου 1 παρ. 2α Ν. 2469/97 (ΦΕΚ 
38/Α797). 

2. Τις διατάξεις του άρθρου 12,13 και 14παρ. 15του Ν. 
1790/88 «Οργάνωση και Λειτουργία Οργανισμού Ελληνι¬ 
κών Γεωργικών Ασφαλίσεων και άλλες διατάξεις» (ΦΕΚ 
134/Α788). 

3. Την αριθμ. 10017/20.4.94 απόφαση των Υπουργών 
Προεδρίας της Κυβέρνησης και Γεωργίας «Έγκριση Κα¬ 
νονισμού Οργανωτικής Διάρθρωσης και Λειτουργίας των 
υπηρεσιώντου Οργανισμού Ελληνικών Γεωργικών Ασφα¬ 
λίσεων (ΕΛΓΑ)», (ΦΕΚ329/Β71994) Ν.Π.Ι.Δ. 

4. Το Π.Δ. 373/95 «Συγχώνευση των Υπουργείων Προε¬ 
δρίας της Κυβέρνησης και Εσωτερικών στο Υπουργείο 
Εσωτερικών, Δημόσιας Διοίκησης και Αποκέντρωσης και 
καθορισμός των αρμοδιοτήτων του» (201 Α'). 

5. Την αριθμ. 8211/8.3.99 απόφαση Πρωθυπουργού και 


του Υπουργού Εσωτερικών Δημόσιας Διοίκησης και Απο¬ 
κέντρωσης, «Ανάθεση αρμοδιοτήτων στους Υφυπουρ¬ 
γούς Εσωτερικών Δημόσιας Διοίκησης και Αποκέντρω¬ 
σης», (ΦΕΚ 198/Β799). 

6. Τις αριθμ. 107/26.11.99 και 120/13.12.99 αποφάσεις 
Διοικητικού Συμβουλίου του ΕΛΓΑ - Ν.Π.Ι.Δ. 

7. Το ότι από τις διατάξεις αυτής της απόφασης προκα- 
λείται επί πλέον δαπάνη σε βάρος του Προϋπολογισμού 
του Νομικού Προσώπου Οργανισμού Ελληνικών Γεωργι¬ 
κών Ασφαλίσεων (ΕΛΓΑ) - Ν.Π.Ι.Δ. ύψους δώδεκα εκα¬ 
τομμυρίων (12.000.000) δρχ. περίπου, για το έτος 2000, 
καθώς και για καθένα από τα επόμενα τέσσερα (4) οικο¬ 
νομικά έτη. 

Για την ανωτέρω δαπάνη έχει εγγράφει, πίστωση στον 
προϋπολογισμό του ΕΛ.Γ.Α. έτους 2000, ύψους εξήντα 
τεσσάρων εκατομμυρίων (64.000.000) δρχ. με Κ.Α. 6204, 
για δε τα επόμενα 4 έτη θα προβλεφθεί ανάλογα στους 
προϋπολογισμούς των επομένων ετών, αποφασίζουμε: 

1. Εγκρίνουμε την τροποποίηση της αριθμ. 
10017/20.4.94 απόφασης των Υπουργών Προεδρίας της 
Κυβέρνησης και Γεωργίας, «Έγκριση Κανονισμού Οργα¬ 
νωτικής Διάρθρωσης και Λειτουργίας των υπηρεσιώντου 
Οργανισμού Ελληνικών Γεωργικών Ασφαλίσεων (ΕΛΓΑ)» 
(ΦΕΚ329/Β794) και ειδικότερα τα άρθρα 17 και 18 παρ. 1 
ως εξής: 

Άρθρο 17 

Σύσταση Περιφερειακών Υποκαταστημάτων 

Τα Περιφερειακά Υποκαταστήματα του ΕΛ.Γ.Α. αποτε¬ 
λούνται από δεκατρία (13) Υποκαταστήματα και από ένα 
(1) Κέντρο Τροποποίησης Καιρού». 

Άρθρο 18 

Έδρα και γεωγραφική δικαιοδοσία Περιφερειακών Υπο¬ 
καταστημάτων 

Τα Υποκαταστήματα, η έδρα και η γεωγραφική δικαιο¬ 
δοσία των Υποκαταστημάτων είναι: 
α. ΥΠΟΚΑΤΑΣΤΗΜΑ ΑΛΕΞΑΝΔΡΟΥΠΟΛΗΣ, 
με έδρα την Αλεξανδρούπολη και δικαιοδοσία στους 
Νομούς: Έβρου και Ροδόπης, 
β. ΥΠΟΚΑΤΑΣΤΗΜΑ ΚΑΒΑΛΑΣ, 

με έδρατην Καβάλα και δικαιοδοσία στους Νομούς: Κα¬ 
βάλας, Δράμας και Ξάνθης, 
γ. ΥΠΟΚΑΤΑΣΤΗΜΑ ΘΕΣΣΑΛΟΝΙΚΗΣ, 
με έδρα τη Θεσσαλονίκη και δικαιοδοσία στους Νο¬ 
μούς: Θεσσαλονίκης, Κιλκίς, Σερρών, Χαλκιδικής και Πιε¬ 
ρίας. 

δ. ΥΠΟΚΑΤΑΣΤΗΜΑ ΒΕΡΟΙΑΣ, 

με έδρα τη Βέροια και δικαιοδοσία στους Νομούς: Ημα¬ 
θίας και Πέλλας, 
ε. ΥΠΟΚΑΤΑΣΤΗΜΑ ΚΟΖΑΝΗΣ, 
με έδρατην Κοζάνη και δικαιοδοσία στους Νομούς: Κο¬ 
ζάνης, Φλώρινας, Καστοριάς και Γρεβενών. 
στ. ΥΠΟΚΑΤΑΣΤΗΜΑ ΛΑΡΙΣΑΣ, 

με έδρα τη Λάρισα και δικαιοδοσία στους Νομούς: Λά¬ 
ρισας, Τρικάλων, Καρδίτσας και Μαγνησίας, 
ζ. ΥΠΟΚΑΤΑΣΤΗΜΑ ΛΑΜΙΑΣ, 

με έδρα τη Λαμία και δικαιοδοσία στους Νομούς: Φθιώ¬ 
τιδας, Ευρυτανίας και Βοιωτίας, 
η. ΥΠΟΚΑΤΑΣΤΗΜΑ ΙΩΑΝΝΙΝΩΝ, 
με έδρα τα Ιωάννινα και δικαιοδοσία στους Νομούς: Ιω- 
αννίνων, Άρτας, Πρέβεζας, Θεσπρωτίας και Κέρκυρας. 

θ. ΥΠΟΚΑΤΑΣΤΗΜΑ ΑΓΡΙΝΙΟΥ, 

με έδρα το Αγρίνιο και δικαιοδοσία στους Νομούς: Αι¬ 
τωλοακαρνανίας, Φωκίδας και Λευκάδας, 
ι. ΥΠΟΚΑΤΑΣΤΗΜΑ ΑΘΗΝΑΣ, 

με έδρα την Αθήνα και δικαιοδοσία στους Νομούς: Ατ¬ 
τικής, Εύβοιας, Λέσβου, Χίου, Σάμου, Κυκλάδων και Δω- 
δεκανήσου. 

ια. ΥΠΟΚΑΤΑΣΤΗΜΑ ΠΑΤΡΑΣ, 

με έδρα την Πάτρα και δικαιοδοσία στους Νομούς: 
Αχάίας, Κορινθίας, Ηλείας, Ζακύνθου και Κεφαλληνίας, 
ιβ. ΥΠΟΚΑΤΑΣΤΗΜΑ ΤΡΙΠΟΛΗΣ, 
με έδρα την Τρίπολη και δικαιοδοσία στους Νομούς: 
Αρκαδίας, Αργολίδος, Μεσσηνίας και Λακωνίας, 
ιγ. ΥΠΟΚΑΤΑΣΤΗΜΑ ΗΡΑΚΛΕΙΟΥ, 
με έδρα, το Ηράκλειο και δικαιοδοσία στους Νομούς: 
Ηρακλείου, Λασιθίου, Ρεθύμνης και Χανίων. 

2. Οι διατάξεις της απόφασης αυτής τίθενται σε ισχύ με 
αποφάσεις του Διοικητή του ΕΛ.Γ.Α., που εκδίδονται μέ¬ 
σα σε δύο (2) μήνες από τη δημοσίευση στην Εφημερίδα 
της Κυβερνήσεωςτηςτροποποίησηςτου Κανονισμού Κα¬ 
τάστασης Ποοσωπικού του ΕΛ.Γ.Α., με την οποία θα ανα¬ 
κατανεμηθούν ή θα συσταθούν οι οργανικές θέσεις στα 
Υποκαταστήματα του ΕΛ.Γ.Α. 

Κατά τα λοιπά εξακολουθεί να ισχύει ως έχει η αριθμ. 
10017/20.4.94 απόφαση των Υπουργών Προεδρίας της 
Κυβέρνησης και Γεωργίας (ΦΕΚ329/Β794). 

3. Η απόφαση αυτή να δημοσιευθεί στην εφημερίδα της 
Κυβέρνησης. 

Αθήνα, 31 Ιανουάριου 2000 

οι ΥΠΟΥΡΓΟΙ 

ΥΦΥΠ. ΕΣ/ΚΩΝ, ΔΗΜ. ΔΙΟΙΚΗΣΗΣ & ΑΠΟΚ/ΣΗΣ ΓΕΩΡΓΙΑΣ 

Λ.ΤΖΑΝΗΣ ΓΕΩΡΓ. ΑΝΩΜΕΡΙΤΗΣ 

□ 

Αριθ. 85347/405 (3) 

Ορισμός συντελεστή Μ, ο οποίος χρησιμοποιείται για την 
εφαρμογή ορισμένων διατάξεων του Π.Δ. 437/81. 

Ο ΥΦΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. - Τις διατάξεις του Π .Δ. 437/81 «Περί μελέτης και εκτε- 
λέσεως Δασοτεχνικών έργων». 

2. -Τις διατάξεις του Π.Δ. 402/88 (ΦΕΚ187) «Περί οργα¬ 
νισμού του Υπ. Γεωργίας», όπως τροποποιήθηκε μεταγε¬ 
νέστερα. 

3. -Τις διατάξεις του Ν. 1588/88 «Κυβέρνηση και Κυβερ¬ 
νητικά όργανα» (ΦΕΚ 137 Α'). 

4. - Το αριθ. 1084/Ζ-85/25.1.2000 έγγραφο της Γεν. 
Γραμματείας Εθνικής Στατιστικής Υπηρεσίας της Ελλά¬ 
δος, σύμφωνα μετο οποίο ο Μέσος Γ ενικός Δείκτης Τ ιμών 
Καταναλωτή του τελευταίου τριμήνου του έτους 1999, με 
βάση το 1994=100,0 ανερχόταν σε 135,4, ενώ του τελευ¬ 
ταίου τριμήνου του έτους 1980 με βάση το 1994=100,0 
ανερχόταν σε 10,8. 

5. - Την αριθ. 3396/3.11.98 απόφαση του Πρωθυπουρ¬ 
γού και του Υπ. Γεωργίας «Ανάθεση αρμοδιοτήτων του 
Υπουργού Γεωργίας στους Υφυπουργούς Κων. Βρεττό 
και Παρ. Φούντά» (ΦΕΚ 1165 Β'/9.11.98). 

6. - Το άρθρο 27 του Ν. 1081/1992 (ΦΕΚ 154/Α") με το 
οποίο προστέθηκε το άρθρο 29 Α' στο Ν. 1558/85 «Έλεγ¬ 
χος δαπανών που προκαλούν οι κανονιστικές διοικητικές 
πράξεις», αποφασίζουμε: 


Ορίζουμε, όπως για το έτος 2000 ο χρησιμοποιούμενος 
συντελεστής Μ, που αναφέρεται στο άρθρο 16, παρ. 5 
του Π.Δ. 437/81, για την εφαρμογή ορισμένων διατάξεων 
αυτού, είναι ίσος με 12,54 (Μ = Μ1/Μ2 =135,4/10,8 = 
12,54). 

Από τις διατάξεις αυτής της απόφασης, δεν προκαλεί- 
ται δαπάνη σε βάρος του Κρατικού Προϋπολογισμού. 

Η παρούσα ισχύει από τη δημοσίευσή της στην Εφημε¬ 
ρίδα της Κυβερνήσεως, οπότε παύει να ισχύει η προη¬ 
γούμενη με αριθ. 85126/603/1.2.99 απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Φεβρουάριου 2000 

Ο ΥΦΥΠΟΥΡΓΟΣ 

ΠΑΡ. ΦΟΥΝΤΑΣ 

□ 

Δία/οικ. 25193 (4) 

Τροποποίηση της ΔΥ1α/21047/31.12.1997 Ο.Ε.(Φ.Ε.Κ. 
13/21.1.1998 τ. Β') απόφασης περί συγκρότησης Συμ¬ 
βουλίου Κρίσης και Επιλογής Ιατρικού και Οδοντιατρι¬ 
κού Προσωπικού Νοσηλευτικών Ιδρυμάτων 
(Σ.Κ.Ε.Ι.Ο.Π.Ν.Ι.) της Περιφέρειας Νοτίου Αιγαίου για 
τις ειδικότητες της Αγγειοχειρουργικής,... Μ.Ε.Θ. και 
Οδοντιατρικής. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του Ν.Δ. 2592/53 (Φ.Ε.Κ. 254/53 τ.Α'). 

2. Τις διατάξεις του άρθρου 1 παρ. 6 του Ν. 1278/82 
(Φ.Ε.Κ. 105 τ. Α') όπως αντικαταστάθηκε από την παρ. 1 
του άρθρου 44του Ν. 1759/88 (Φ.Ε.Κ. 50 τ.Α'). 

3. Τις διατάξεις του άρθρου 37 παρ.1 και 2 του Ν. 
2519/1997 (Φ.Ε.Κ. 165/21.8.1997 τ. Α') «Ανάπτυξη και Εκ¬ 
συγχρονισμός του Εθνικού Συστήματος Υγείας, οργάνω¬ 
ση των υγειονομικών υπηρεσιών, ρυθμίσεις για το φάρ¬ 
μακο και άλλες διατάξεις». 

4. Την ΔΥ1α/21047/31.12.1997 ΟΈ. (Φ.Ε.Κ. 13/ 
21.1.1998 τ. Β') απόφασή μας, όπως τροποποιήθηκε με¬ 
ταγενέστερα. 

5. Το γεγονός ότι ο Πηλαλητός Παναγιώτης απεβίωσε. 

6. Το 998/20.10.1999 έγγραφο της Ελληνικής Οδοντια¬ 
τρικής Ομοσπονδίας, αποφασίζουμε: 

1. Τροποποιούμε την ανωτέρω (4) σχετική απόφασή 
μας και διορίζουμε στο Συμβούλιο Κρίσης και Επιλογής 
Ιατρικού και Οδοντιατρικού Προσωπικού Νοσηλευτικών 
Ιδρυμάτων (Σ.Κ.Ε.Ι.Ο.Π.Ν.Ι.) της Περιφέρειας Νοτίου Αι¬ 
γαίου στην ειδικότητα της Οδοντιατρικής αναπληρωματι¬ 
κό μέλος, ως Κριτή - Εισηγητή για την κρίση Δ/ντών και 
Επιμελητών τον Βίγλα Παναγιώτη, Δ/ντή στο Κ.Υ. Καπαν- 
δριτίου, σε αντικατάσταση του Πηλαλητού Παναγιώτη 
που απεβίωσε. 

2. Κατά τα λοιπά ισχύει η ανωτέρω τροποποιούμενη 
απόφαση, όπως τροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Δεκεμβρίου 1999 

Ο ΥΠΟΥΡΓΟΣ 

ΛΑΜΠΡΟΣ ΠΑΠΑΔΗΜΑΣ 

Αριθ. 57984 (5) 

Σύσταση αμιγούς Δημοτικής Επιχείρησης με την επωνυ¬ 
μία «ΑΝΑΠΤΥΞΙΑΚΗ ΕΠΙΧΕΙΡΗΣΗ ΤΑΥΡΟΥ» στο Δήμο 
Ταύρου Νομού Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1) Τις διατάξεις των άρθρων 277 έως 284 του Π.Δ/τος 
410/95 (ΦΕΚΑ'231). 

2) Την αριθμ. 25027/84 απόφαση του Υπουργού Εσωτε¬ 
ρικών που δημοσιεύθηκε στο ΦΕΚ 244/19.4.84 τ. Β'. 

3) Τις παρ. 22, 23 και 24 του άρθρου 11 του Ν. 2503/97 
(ΦΕΚ 107/30.5.97 τ.Α'). 

4) Την υπ. Αριθμ. 212/13.12.99 απόφαση του Δημοτικού 
Συμβουλίου του Δήμου Ταύρου για σύσταση αμιγούς Δη¬ 
μοτικής Επιχείρησης, αποφασίζουμε: 

1. ΣΥΣΤΑΣΗ 

Συστήνουμε στον Δήμο Ταύρου Νομού Αττικής, αμιγή 
Δημοτική Επιχείρηση με την επωνυμία «ΑΝΑΠΤΥΞΙΑΚΗ 
ΕΠΙΧΕΙΡΗΣΗ ΤΑΥΡΟΥ», η οποία αποτελεί Νομικό Πρόσω¬ 
πο Ιδιωτικού Δικαίου και διέπεται από τις διατάξεις των 
άρθρων 277 έως 284 του Π.Δ/τος 410/95 (Δ.Κ.Κ.). 

2. ΣΚΟΠΟΣ 

Α) Η ανάληψη δραστηριοτήτων που έχουν σχέση με την 
πολιτιστική ανάπτυξη και συγκεκριμένα: 

• Η ουσιαστική και ολοκληρωμένη πολιτιστική ανάπτυ¬ 
ξη της πόλης και της ευρύτερης περιοχής και η καλλιέρ¬ 
γεια σε βάθος της καλλιτεχνικής ευαισθησίας καιτης αγά¬ 
πης για τις τέχνες, η προστασία της εθνικής πολιτιστικής 
ταυτότητας και κληρονομιάς, η αναγωγή των πολιτιστι¬ 
κών πνευματικών και καλλιτεχνικών αγαθών σε οργανικά 
στοιχεία της καθημερινής ζωής και η ενεργητική και συ¬ 
νειδητή συμμετοχή των πολιτών στην πολιτιστική ζωή της 
πόλης. 

• Η δημιουργία της απαραίτητης πολιτιστικής υποδο- 
μής. 

• Η διάδοση και η ανάπτυξη της καλλιτεχνικής παιδεί¬ 
ας, η στήριξη και διάδοση της σύγχρονης καλλιτεχνικής 
και πνευματικής δημιουργίας και η εξασφάλιση των συν¬ 
θηκών που θα επιτρέψουν την άσκηση και ανάπτυξη των 
ατομικών δημιουργικών ικανοτήτων στους αντίστοιχους 
τομείς. 

• Η προβολή, ανάπτυξη και η διάδοση αυτών των τε¬ 
χνών με τη διοργάνωση, παραγωγή και παρουσίαση πολι¬ 
τιστικών εκδηλώσεων, καθώς και άλλων επιμορφωτικών 
και ψυχαγωγικών δραστηριοτήτων. 

• Η δημιουργία και ανάπτυξη της αναγκαίας υποδομής 
για τη βελτίωση της ποιότητας της ζωής και την δημιουρ¬ 
γική αξιοποίηση του ελεύθερου χρόνου των κατοίκωντης 
πόλης και ιδιαίτερα των νέων. 

• Η ανάπτυξη της συνεργασίας με τους μαζικούς πολι¬ 
τιστικούς φορείς και τα ερασιτεχνικά συγκροτήματα της 
πόλης και η παροχή με κάθε δυνατό τρόπο ηθικής και υλι¬ 
κής βοήθειας και τεχνικής υποστήριξης, με στόχο την ενί¬ 
σχυση της ερασιτεχνικής δημιουργίας και την διεύρυνση 
του πεδίου των πρωτοβουλιών και των παρεμβάσεών 
τους. 

• Η συνεργασία με την εκπαιδευτική κοινότητα της πό¬ 
λης και της ευρύτερης περιοχής για την από κοινού προ¬ 
ώθηση και υλοποίηση, πολιτιστικών, πνευματικών, παιδα¬ 
γωγικών, εκπαιδευτικών και επιμορφωτικών δραστηριο¬ 
τήτων μέσα και έξω από τα σχολεία και η εξασφάλιση της 
ουσιαστικής συμμετοχής των μαθητικών κοινοτήτων και 


της νεολαίας γενικότερα στις δραστηριότητες της Επι¬ 
χείρησης. 

• Η ανάληψη και υλοποίηση Κοινοτικών (ΕΕ) και Εθνι¬ 
κών Προγραμμάτων εκπαιδευτικού, επιμορφωτικού, πο¬ 
λιτιστικού αναπτυξιακού και ερευνητικού χαρακτήρα. 

Β) Η περιβαλλοντική ευαισθητοποίηση και η Διαχείριση 
του Περιβάλλοντος. 

• Η εκπόνηση μελετών που έχουν σχέση με την διαχεί¬ 
ριση του φυσικού και αστικού περιβάλλοντος, η ευαισθη- 
τοποίηση των δημοτών σε αντίστοιχα θέματα, η προώθη¬ 
ση περιβαλλοντικής επιμόρφωσης, η ενεργός συμμετοχή 
σε σχετικά προγράμματα της Ευρωπαϊκής Ένωσης, η πα¬ 
ροχή υπηρεσιών συμβούλου σε θέματα ρύπανσης, κυ¬ 
κλοφορίας και πρασίνου της πόλης, η ανάπτυξη και προ¬ 
ώθηση συνεργασιών με Πανεπιστημιακούς και Δημόσι¬ 
ους γενικά Οργανισμούς και Επιχειρήσεις Κοινής 
Ωφέλειας. 

• Η αξιοποίηση και διαχείριση του πρασίνου της πόλης 
με την δημιουργία αθλητικών χώρων, χώρων ψυχαγωγίας 
και πολιτιστικών εκδηλώσεων, εμπλουτισμού του πρασί¬ 
νου και δημιουργίας της απαραίτητης υποδομής για την 
περιβαλλοντική ευαισθητοποίηση των κατοίκων της πό¬ 
λης και την παράλληλη ανύψωση του επιπέδου της ποιό¬ 
τητας ζωής των δημοτών του Ταύρου. 

• Η εφαρμογή προγράμματος ανακύκλωσης με διαλο¬ 
γή στην πηγή. 

• Η οργάνωση και επέκταση των δραστηριοτήτων που 
έχουν σχέση με την καθαριότητα και την πυρασφάλεια 
των κοινόχρηστων χώρων (δημόσιων, δημοτικών και ιδιω¬ 
τικών), την καθαριότητα και την αισθητική αναβάθμιση 
της πόλης και των γύρω περιοχών, την συντήρηση του 
πρασίνου και την επέκτασή του. 

• Η λειτουργία τμήματος Κυκλοφοριακής Αγωγής και 
Περιβαλλοντικής Εκπαίδευσης παιδιών ηλικίας μέχρι 12 
ετών στο Πάρκο Ενόπλων Δυνάμεων, με την χρήση τρο¬ 
χοφόρου τραίνου, του οποίου το κόμιστρο θα περιλαμβά¬ 
νει ανακυκλώσιμα υλικά. 

Γ) Η οργάνωση των υπηρεσιών υγείας και κοινωνικής 
πρόνοιας 

Η οργάνωση των υπηρεσιών υγείας και κοινωνικής πρό¬ 
νοιας, η δημιουργία και λειτουργία τμημάτων προληπτι¬ 
κής υγιεινής και παροχής υπηρεσιών πρωτοβάθμιας και 
δευτεροβάθμιας ιατρικής περίθαλψης, η λειτουργία Παι¬ 
δικών και Βρεφονηπιακών Σταθμών, Κέντρων Δημιουργι¬ 
κής Απασχόλησης Παιδιών (ΚΔΑΠ) για την εξυπηρέτηση 
των εργαζομένων και μη μητέρων, η φροντίδα, προσχολι- 
κή αγωγή, διαπαιδαγώγηση, ψυχαγωγία και απασχόληση 
βρεφών και νηπίων και παιδιών γενικά προσχολικής ηλι¬ 
κίας. 

Ειδικότερα: 

• Η ανάπτυξη μηχανισμού υποστήριξης σε θέματα Κοι¬ 
νωνικής Πολιτικής με στόχο την εξασφάλιση και αξιοποί¬ 
ηση Κοινοτικώνχρηματοδοτήσεωντου Κοινωνικού Τομέα 
(προγράμματα Υπουργείου Κοινωνικών Υπηρεσιών, Ευ¬ 
ρωπαϊκού Κοινωνικού Ταμείου κ.λπ.).. 

• Η εισαγωγή νέων θεσμών Κοινωνικής προστασίας 
όπως, η υλοποίηση εκπαιδευτικών προγραμμάτων, Κοι¬ 
νωνικών βοηθών για την παροχή υπηρεσιών, η ημερήσια 
δημιουργική απασχόληση παιδιών, η θέσπιση του θεσμού 
των ανάδοχων οικογενειών κ.λπ. 

• Η σύσταση Επιτροπών Κοινωνικής Πολιτικής, οι οποί¬ 
ες θα διασφαλίζουντην αμφίδρομη πληροφόρηση καιτον 
διάλογο με την Επιτροπή Κοινωνικών Υποθέσεων της 

ΚΕΔΚΕ, ώστε οι ανάγκες και οι εμπειρίες του τοπικού επι¬ 
πέδου να αποτελούν τη βάση διαμόρφωσης των συλλογι¬ 
κών θέσεων της Αυτοδιοίκησης στα ζητήματα Κοινωνικής 
Πολιτικής. 

• Η προστασία και η συμβολή του Δήμου στην διευκό¬ 
λυνση της κοινωνικής ένταξης των μειονεκτούντων ατό¬ 
μων καθώς και των ατόμων με ειδικές ανάγκες. 

• Η συμβολή στην μείωση των κοινωνικών ανισοτήτων 
και των ανισοτήτων των ευκαιριών. 

• Η οργάνωση εκδηλώσεων, προβολών, διαλέξεων, συ¬ 
νεδρίων για σημαντικά κοινωνικά θέματα με σκοπό την 
κοινωνική ανάπτυξη της περιοχής. 

• Η έρευνα και η μελέτη για τον εντοπισμό κοινωνικών 
προβλημάτων της ελληνικής οικογένειας και για τον τρό¬ 
πο αντιμετώπισής τους. 

• Η συστηματική καταγραφή των ατόμων και των ομά¬ 
δων που χρειάζονται βοήθεια. 

• Η οικονομική ενίσχυση, παροδική ή διαρκής, οικογε¬ 
νειών ή μειονεκτούντων ατόμων, που στερούνται στοιχει¬ 
ώδους εισοδήματος και που αντιμετωπίζουν άμεσο κίν¬ 
δυνο επιβίωσης. 

• Η οργάνωση προγραμμάτων ενημέρωσης προληπτι¬ 
κής ιατρικής τόσο στα σχολεία όσο και στους κατοίκους 
της περιοχής. 

• Η ενημέρωση των πολιτών για τον κίνδυνο από την 
εξάρτηση των ναρκωτικών ουσιών και την απειλή της Δη¬ 
μόσιας Υγείας από τις "νέες ασθένειες" (π.χ. ΑΙΩ3). 

• Η προσωρινή παροχή στέγης, διατροφής και ένδυ¬ 
σης, η ευαισθητοποίηση και κινητοποίηση της κοινωνίας 
για την κατάλληλη υποδοχή και υποστήριξη των ατόμων 
που έχουν ανάγκη. 

• Η κοινωνική αγωγή και μόρφωση με στόχο τα άτομα 
αυτά να ενταχθούν στο ευρύτερο κοινωνικό σύνολο. 

• Η στήριξη των προσπαθειών των φορέων της περιο¬ 
χής, που έχουν σκοπό την απεξάρτηση των ατόμων από 
τα ναρκωτικά. 

• Η συνεργασία άμεσα με τις μονάδες πρωτοβάθμιας 
και δευτεροβάθμιας φροντίδας Υγείας. 

• Η παροχή συμβουλευτικών υπηρεσιών στις οικογέ¬ 
νειες που αντιμετωπίζουν κοινωνικά προβλήματα. 

• Η λειτουργία τμημάτων ψυχολογικής στήριξης, καθ’ 
όλο το 24ωρο από ειδικευμένους επιστήμονες, για γο- 
νείς-παιδιά και για άτομα που χρειάζονται βοήθεια και 
αντιμετωπίζουν έντονο και οξύ κοινωνικό πρόβλημα 
(γραμμή 303). 

• Η προσωρινή στέγαση οικογενειών ή μεμονωμένων 
ατόμων, που αντιμετωπίζουν έκτακτο και οξύ πρόβλημα 
στέγασης. 

• Η συνεργασία με τους κατάλληλους και καθ' ύλη αρ¬ 
μόδιους φορείς για ολοκληρωμένα προγράμματα οικο¬ 
δομικών αναπλάσεων. 

• Η λειτουργία κατασκηνωτικών κέντρων. 

• Η συνεργασία με τους κοινωνικούς φορείς της περιο¬ 
χής για αντιμετώπιση των οξυμένων κοινωνικών προβλη¬ 
μάτων όπως: 

• τις νέες μορφές φτώχειας και τις νέες μορφές διακρί¬ 
σεων (πολιτικούς και οικονομικούς πρόσφυγες, παλιννο- 
στούντες κ.α.) 

• Την περιθωριοποίηση όλο και ευρύτερων κοινωνικών 
ομάδων 

• Την απομόνωση και την εγκληματικότητα. 

Δ) Ανάπτυξη του Αθλητισμού 

Η εξασφάλιση της αναγκαίας υποδομής σε χώρους, 
εγκαταστάσεις και εξοπλισμό, η διοίκηση διαχείριση και 


εκμετάλλευσή τους, η συνεργασία μετά αθλητικά σωμα¬ 
τεία και τους λοιπούς φορείς του Αθλητισμού της πόλης, 
η στήριξη των δραστηριοτήτωντους, η οργάνωση και λει¬ 
τουργία ερασιτεχνικών αθλητικών τμημάτων, η διοργά¬ 
νωση περιοδικών και ετήσιων ομαδικών ή ατομικών αθλη¬ 
μάτων και αγώνων μαζικών αθλημάτων για την συμμετο¬ 
χή των νέων και γενικότερα των κατοίκων της πόλης σε 
αθλητικές δραστηριότητες και εκδηλώσεις και μέσω αυ¬ 
τών η σημαντική, πολιτιστική, πνευματική και κοινωνική 
ανάπτυξη των κατοίκων της περιοχής του Δήμου και την 
εξασφάλιση των προϋποθέσεων που θα εξυψώνουν την 
ποιότητα ζωής για τους δημότες. 

Ε) Εκδόσεις - Εκτυπώσεις 

• Η έκδοση ενημερωτικών περιοδικών και φυλλαδίων 
για την συνεχή επικοινωνία με τους κατοίκους της πόλης 
μέσα από ένα "φιλικό" έντυπο και την δημιουργία βήματος 
για την αμφίδρομη ανάπτυξη των ιδεών του δήμου, των 
δημοτών, όλων των φορέων του Ταύρου και των εργαζο¬ 
μένων στο Δήμο. 

• Η δημιουργία εργαστηρίου εκτυπώσεων για την κά¬ 
λυψη των αναγκών του Δήμου της Δημοτικής Επιχείρη¬ 
σης και άλλων ΟΤΑτης ευρύτερης περιοχής. 

• Η συνεργασία με τους κατάλληλους φορείς για την 
ίδρυση και λειτουργία των "Ζωντανών Μουσείων" (π.χ. Τυ¬ 
πογραφικής και Βιβλιοδετικής Τέχνης), όπου παράλληλα 
με την επίσκεψη θα λειτουργούν και σαν βιώσιμες μονά¬ 
δες παραγωγής. 

ΣΤ) Διαφημίσεις 

Η εκμετάλλευση των κοινόχρηστων χώρων για μισθώ¬ 
σεις σε διαφημιστικές εταιρείες και η προβολή μέσω των 
διαφημιστικών στοιχείων, ιδεών και μηνυμάτων του Δή¬ 
μου και της Επιχείρησης, που έχουν σχέση με την Κοινω¬ 
νική και Πολιτιστική Ανάπτυξη, τον Αθλητισμό, το Περι¬ 
βάλλον, την Επιμόρφωση και την Ψυχαγωγία των κατοί¬ 
κων της πόλης. 

Ζ) Χώροι στάθμευσης 

Η δημιουργία και λειτουργία χώρων στάθμευσης για 
την εξυπηρέτηση των κατοίκων και επισκεπτών της Πό¬ 
λης, την αποσυμφόρηση των κεντρικών δρόμων που αντι¬ 
μετωπίζουν οξεία προβλήματα κυκλοφορίας και ρύπαν¬ 
σης, τον περιορισμό της υπερφόρτισης καιτης κυκλοφο- 
ριακής συμφόρησης του αστικού δικτύου και την 
εξασφάλιση άνετης και ασφαλούς διακίνησης των πεζών. 

Η) Δημοτική Συγκοινωνία 

Η δρομολόγηση λεωφορείων (κατά πΐΌτίμηση πιίπί- 
άυε) εντός της πόλης και των οικισμών του Δήμου για τη 
δωρεάν εξυπηρέτηση ατόμων με ειδικές ανάγκες, τρίτης 
ηλικίας, μαθητών και γενικά κατοίκων που δεν εξυπηρε¬ 
τούνται από τις γραμμές των αστικών λεωφορείων καθώς 
και την μεταφορά τους σε χώρους πρασίνου, πάρκων και 
λοιπούς χώρους αναψυχής. 

Θ) Τεχνικός - Κατασκευαστικός τομέας 

Η εκπόνηση μελετών, η κατασκευή και συντήρηση έρ¬ 
γων, οι οικιστικές αναπλάσεις, η διαμόρφωση κοινοχρή¬ 
στων χώρων, η κατασκευή και συντήρηση έργων υποδο¬ 
μής ή συντήρηση των Σχολικών κτιρίων και γενικά των 
εγκαταστάσεων του Δήμου. 

Ειδικότερα: 

• Η κατασκευή και συντήρηση έργων υποδομής στην 
περιοχή του Δήμου και η ανάληψη παρόμοιων έργων σε 
άλλους Δήμους. 

• Η κατασκευή τεχνικών έργων κάθε είδους, που ανατί¬ 
θενται στη Δημοτική Επιχείρηση από φυσικά ή νομικά 
πρόσωπα του Ιδιωτικού ή του Δημόσιου τομέα. 

• Η δημιουργία της απαραίτητης κοινωνικής και πολιτιστι¬ 
κής υποδομής με την κατασκευή, διαχείριση και εκμετάλλευ¬ 
ση, πολιτιστικών κέντρων, χώρων αναψυχής, βρεφονηπια¬ 
κών κέντρων, κέντρων δημιουργικής απασχόλησης παιδιών, 
κέντρων ευαισθητοποίησης νέων, κέντρων ηλικιωμένων, κέ¬ 
ντρων αρωγής υγείας και κοινωνικής μέριμνας. 

I) Επιχειρηματικές Δραστηριότητες 

Η αξιοποίηση - εκμετάλλευση ακινήτων και χώρων ιδιο- 
κτησίαςτου Δήμου που θαπαραχωρηθούν ή εκχωρηθούν 
στην Δημοτική Επιχείρηση, η ανάληψη βιώσιμων λοιπών 
επιχειρηματικών δραστηριοτήτων και η συμμετοχή σε άλ¬ 
λες επιχειρήσεις και εταιρίες με σκοπό την εξυπηρέτηση 
των κατοίκων της περιοχής του Δήμου. 

• Η δημιουργία και εκμετάλλευση οργανωμένων εμπο¬ 
ρικών δραστηριοτήτων όπως: κυλικεία, αναψυκτήρια, κα¬ 
ταστήματα κ.λπ. 

• Η εμπορία ειδών εξοπλισμού χώρων πολιτιστικών και 
κοινωνικών δραστηριοτήτων. 

Κ) Μονάδα φύλαξης - Ασφάλειας 

Η σύσταση και εκμετάλλευση ειδικής μονάδας φύλαξης 
και ασφάλειας (εθουπίγ) των κατοίκων, των κατοικιών, 
των καταστημάτων, Δημόσιων και Δημοτικών κτιρίων και 
των πάσης φύσεως βιοτεχνικών και βιομηχανικών μονά- 
δωντου Δήμου Ταύρου. 

Λ) Υποστήριξη Μικρομεσαίων Επιχειρήσεων 

Η δημιουργία της απαραίτητης τεχνικής, τεχνολογικής 
ή άλλου είδους υποδομής, για την υποστήριξη και ανά¬ 
πτυξη των δραστηριοτήτων επαγγελματιών και μικρομε- 
σαίων επιχειρήσεων της περιοχής του Ταύρου και η συ¬ 
νεργασία με τον ιδιωτικό τομέα για κοινή συμμετοχή σε 
προγράμματα και πρωτοβουλίες της Ε.Ε. 

Μ) Συμμετοχή σε Επιχειρήσεις 

Η δημιουργία θυγατρικών εταιρειών ή η συμμετοχή ή η 
συνεργασία με υφιστάμενες ή η εξαγορά τους με παρεμ¬ 
φερείς σκοπούς. 

3. ΔΙΑΡΚΕΙΑ 

Η διάρκεια της επιχείρησης θα είναι ενενήντα εννέα (99) 
χρόνια. 

Αρχίζει από τη δημοσίευση της απόφασης του Γενικού 
Γραμματέα της Περιφέρειας Αττικής, περί συστάσεώς 
της στην Εφημερίδα της Κυβερνήσεως και λήγει την αντί¬ 
στοιχη μετά ενενήντα εννέα (99) χρόνια ημερομηνία, με 
απόφαση του Δημοτικού Συμβουλίου. Η διάρκειάτης δύ- 
ναται να παρατείνεται πριν από την λήξη της. 

4. ΕΔΡΑ 

Έδρα της Επιχείρησης είναι ο Δήμος Ταύρου Ν. Αττικής. 

5. ΔΙΟΙΚΗΣΗ 

Η Επιχείρηση θα διοικείται από πενταμελές (5) Διοικητι¬ 
κό Συμβούλιο το οποίο ορίζεται μαζί με τους αναπληρω¬ 
τές τους από το Δημοτικό Συμβούλιο. 

Από τα μέλη του Διοικητικού Συμβουλίου τρία (3) του¬ 
λάχιστον είναι αιρετοί εκπρόσωποιτου Δήμου Ταύρου εκ 
των οποίων το ένα θα προέρχεται από την μειοψηφία, 
ένας (1) εκπρόσωπος Κοινωνικού Φορέα και ένας (1) δη¬ 
μότης ή κάτοικος που θα έχει πείρα ή γνώσεις σχετικές με 
το αντικείμενο της επιχείρησης και ένας (1) εκπρόσωπος 
των εργαζομένων στην Επιχείρηση όταν αυτή απασχολεί 
περισσότερους από είκοσι (20) εργαζόμενους με αντί¬ 
στοιχη μείωση ενός (1) αιρετού εκπροσώπου του Δήμου 
Ταύρου προερχομένου από την πλειοψηφία.. 

6. ΚΕΦΑΛΑΙΟ 

Ο Δήμος Ταύρου διαθέτει στην Επιχείρηση χρηματικό 


ποσό εξήντα εκατομμυρίων (60.000.000) δρχ. σε μετρητά 
σαν αρχικό κεφάλαιό της. Το κεφάλαιο θα κατατεθεί σε 
τρεις δόσεις από είκοσι εκατομμύρια (20.000.000) δρχ. 
τον πρώτο χρόνο και από είκοσι εκατομμύρια 
(20.000.000) δρχ. ετησίως τα επόμενα δυο (2) χρόνια λει¬ 
τουργίας της Επιχείρησης. 

7. ΠΟΡΟΙ 

Πόροι της Επιχείρησης είναι: 

• Έσοδα από δικαιώματα εγγραφών και φοίτησης στα 
τμήματα πολιτιστικών δραστηριοτήτων. 

• Έσοδα από την οργάνωση πολιτιστικών και ψυχαγω¬ 
γικών εκδηλώσεων. 

• Έσοδα από την λειτουργία των ιατρείων και των ερ¬ 
γαστηρίων. 

• Έσοδα από την λειτουργία ή την ενοικίαση ακινήτων 
και χώρων ιδιοκτησίας του Δήμου που θα παραχωρηθούν 
στην Δημοτική Επιχείρηση. 

• Έσοδα από την λειτουργία παιδικών και βρεφονηπια¬ 
κών σταθμών και Κέντρων Δημιουργίας Απασχόλησης 
Παιδιών. 

• Έσοδα από την εκμετάλλευση των κοινοχρήστων και 
λοιπών χώρων και την μίσθωσή τους σε διαφημιστικές 
εταιρίες για την προβολή διαφημιστικών μηνυμάτων. 

• Έσοδα από την εκμετάλλευση χώρων στάθμευσης. 

• Έσοδα από την λειτουργία αθλητικών, πολιτιστικών 
και άλλων δημοτικών χώρων και από την λειτουργία ή 
ενοικίαση των κυλικείων τους. 

• Έσοδα από την διαχείριση προγραμμάτων της ΕΕ ή 
άλλων Δημοσίων Φορέων 

• Έσοδα από αναθέσεις και εκτελέσεις τεχνικών έρ¬ 
γων, εκπονήσεις μελετών, έργων συντήρησης, επιβλέψε¬ 
ων και λοιπών δραστηριοτήτων του τεχνικού τομέα. 

• Έσοδα από επιχειρήσεις και λοιπές επιχειρηματικές 
δραστηριότητες της Δημοτικής Επιχείρησης, που σε κά¬ 
θε περίπτωση επιτρέπονται εφ’ όσον δεν απαγορεύεται 
από την κείμενη νομοθεσία την σχετική με τις Επιχειρή¬ 
σεις των ΟΤΑ. 

• Πρόσοδοι από την περιουσία της. 

• Έσοδα από κληροδοτήματα, εισφορές, δωρεές και 
λοιπές επιχορηγήσεις. 

8. ΔΙΑΛΥΣΗ - ΕΚΚΑΘΑΡΙΣΗ 

Η Επιχείρηση διαλύεται: 

α) Με απόφαση του Δημοτικού Συμβουλίου, με την από¬ 
λυτη πλειοψηφία των μελών του και απόφαση του Γ εν. 
Γ ραμματέα της Περιφέρειας Αττικής. 

β) Όταν λήξει χωρίς να παραταθεί η διάρκεια της Επι¬ 
χείρησης και 

γ) Σε περίπτωση πτώχευσης της Επιχείρησης. 

Τη διάλυση της Επιχείρησης ακολουθεί η εκκαθάριση. 

Εκτός από την περίπτωση πτώχευσης, η εκκαθάριση γί¬ 
νεται από εκκαθαριστές που ορίζονται από το Δημοτικό 
Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της Επιχείρησης. 

Το υπόλοιπο περιέρχεται στο Δήμο. 

9. Η συγκρότηση, η λειτουργία και οι αρμοδιότητες 
των οργάνων διοίκησης, η οργάνωση, η λειτουργία, η 
διαχείριση και η εποπτεία της Επιχείρησης, διέπονται 
από τις σχετικές με τις δημοτικές και κοινοτικές επιχει¬ 
ρήσεις διατάξεις του Π.Δ/τος 410/95 (Δ.Κ.Κ.) και την με 
αριθμό 25027/9.4.84 απόφαση του Υπουργού Εσωτερι- 

κών που δημοσιεύτηκε στο ΦΕΚ 244/19.9.1984 τ. Β'. 

10. ΚΑΛΥΨΗ ΔΑΠΑΝΗΣ 

Από την απόφασή μας αυτή προκαλείται δαπάνη σε βά¬ 
ρος του Προϋπολογισμού του Δήμου Ταύρου, ύψους 
20.000.000 δρχ. για το τρέχον οικονομικό έτος και 
20.000.000 δρχ. για καθένα από τα δύο (2) επόμενα οικο¬ 
νομικά έτη. 

Για την ανωτέρω δαπάνη έχει εγγράφει πίστωση στον 
προϋπολογισμό του οικον. έτους 2000 του Δήμου Ταύρου 
ύψους 20.000.000 δρχ. στονΚ.Α. 05/161.9δ. 

Η παρούσα να δημοσιευθεί στην εφημερίδα της Κυβέρ¬ 
νησης. 

Αθήνα, 31 Ιανουάριου 2000 

Με εντολή Γενικού Γραμματέα Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 

□ 

( 6 ) 

Χορήγηση άδειας ασκήσεως επαγγέλματος Κοινωνικού 
Λειτουργού στην ΒΑΛΤΑ Αθανασία του Αποστόλου. 

Η ΝΟΜΑΡΧΗΣΑΘΗΝΩΝ 

Μετην 11231/10.9.99 απόφαση της Νομάρχου Αθηνών, 
χορηγήθηκε στην ΒΑΛΤΑ Αθανασία του Αποστόλου άδεια 
άσκησης επαγγέλματος Κοινωνικού Λειτουργού. 

Με εντολή Νομάρχου 

Ο Διευθυντής 
ΜΙΧ. ΜΠΟΥΜΠΑΚΗΣ 

□ 

Αριθ. ΦΓ10/1505 (7) 

Τ ροποποίηση της ΦΓ10/18314/8.11.1999 απόφασης του 
Προέδρου του Ελεγκτικού Συνεδρίου. 

Ο ΠΡΟΕΔΡΟΣ ΤΟΥ ΕΛΕΓΚΤΙΚΟΥ ΣΥΝΕΔΡΙΟΥ 

Έχοντας υπόψη: 

1. Τις διατάξεις του άρθρου 7 του Π.Δ/τος 774/1980 
«Περί κωδικοποιήσεως κ.λπ.». 

2. Τις διατάξειςτου άρθρου 8του Ν. 2741/1999 και 

3. Τις ανάγκες της Υπηρεσίας, αποφασίζουμε: 

Τ ροποποιούμετην αριθ. ΦΓ10/18314/8.11.1999 απόφα¬ 
σή μας και ορίζουμε όπως: 

α. Στη σύνθεση του Ε' Κλιμακίου θα μετέχει η Σύμβου¬ 
λος Ελένη Φώτη αντί του Συμβούλου Ευσταθίου Ροντο- 
γιάννη και 

β. Οι Πάρεδροι θεοχάρης Δημακόπουλος, Ανδρονίκη 
Θεοτοκάτου, Γεώργιος Βοϊλης και Δημήτριος Πέππας θα 
μετέχουν και στη σύνθεση του Ζ' Κλιμακίου, παράλληλα 
με την άσκηση των καθηκόντων τους στα λοιπά Κλιμάκια 
Ελέγχου Συμβάσεων. 


Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 28 Ιανουάριου 2000 
Ο Πρόεδρος 
ΑΠΟΣΤΟΛΟΣ ΜΠΟΤΣΟΣ 

□ 

Αριθ. 7001/1/110-θ (8) 

Επέκταση της τοπικής αρμοδιότητας του Τμήματος Τρο¬ 
χαίας Βέροιας της Αστυνομικής Διεύθυνσης Ημαθίας. 

Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

1. Τις διατάξεις των άρθρων 8 παρ. 5 και 11 παρ. 6 του 
Ν. 1481/1984 «Οργανισμός Υπουργείου Δημόσιας Τά¬ 
ξης» (ΑΊ52), όπως το τελευταίο άρθρο αντικαταστάθηκε 
με το άρθρο 1 παρ. 1 του Ν. 1590/1986 (Α'49). 

2. Τις διατάξειςτου άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27του Ν. 2081/1992 (Α' 154) και 
τροποποιήθηκε με το άρθρο 1 παρ. 2 εδαφ. α του Ν. 
2469/1997 (Α' 38). 

3. Τις διατάξειςτου άρθρου 1 περ. β'εδαφ. 25 και 27της 
7004/3/26-ιγ από 10.3.1999 απόφασης Υπουργού Δημό¬ 
σιας Τάξης «Μεταβίβαση αρμοδιοτήτων στο Γ ενικό Γ ραμ¬ 
ματέα, τον Αρχηγό της Ελληνικής Αστυνομίας, τους Προϊ¬ 
σταμένους των Κλάδων και άλλα όργανα του Υπουργείου 
Δημόσιας Τάξης» (Β'218). 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1. 

Επέκταση τοπικής αρμοδιότητας. 

Επεκτείνεται η τοπική αρμοδιότητα του Τμήματος Τρο- 
χαίας Βέροιας της Αστυνομικής Διεύθυνσης Ημαθίας και 
στο προσδιοριζόμενο από το 32ο (Γέφυρα κόμβου Κλει¬ 
διού) μέχρι το 57ο χιλιόμετρο της Νέας Εθνικής Οδού 
Θεσσαλονίκης - Βέροιας τμήμα, με αντίστοιχη μείωση 
εκείνης του Αστυνομικού Σταθμού Πλατέος και του Αστυ¬ 
νομικού Τμήματος Αλεξάνδρειας της ίδιας Αστυνομικής 
Διεύθυνσης, ως προς το ειδικό αντικείμενο της Τροχαίας. 

Άρθρο 2. 

Έναρξη ισχύος. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιανουάριου 2000 
Ο Αρχηγός 

Αντιστράτηγος ΙΩΑΝΝΗΣ ΓΕΩΡΓΑΚΟΠΟΥΛΟΣ 

Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 - 5230 841 
5225 713 - 5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 411 10 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προύπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


' Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

' Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

' Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































